polyglot-tagger/wikipedia-language-snippets-filtered huggingface dataset:
གཉེན་པོས་སྤང་བ་མ་ཡིན་ལ། དེ་ཉིད་རྟོགས་པའི་ཐབས་ཀྱིས་ཡེ་ཤེས་ལྔར་ཤར་བའི་ཕྱིར་རོ། གསུམ་པ་ཚིག་དོན་མི་མཐུན་པའི་གཏན་ཚིགས་ནི། ཆོས་རྣམས་ཀྱི་ཆོས་ཉིད་ཆོས་ཅན། སྤྲོས་པའི་རང་བཞིན་ཅིར་ཡང་མཐའ་གཅིག་ཏུ་གྲུབ་པ་མ་ཡིན་ཏེ། འཁོར་འདས་ཀྱི་སྣང་བ་སྣ་ཚོགས་པ་ཅིར་ཡང་འཆར་བ་ཡིན་པའི་ཕྱིར། ཀུན་རྫོབ་ཀྱི་སྣང་བ་འདི་ཆོས་ཅན། མཐའ་གཅིག་ཏུ་ངེས་པ་མེད་པར་ཅིར་ཡང་འཆར་བ་ཡིན་ཏེ། རང་གི་རང་བཞིན་ཅིར་ཡང་མ་གྲུབ་པ་ཡིན་པའི་ཕྱིར་རོ། །འདི་རྣམས་ནི་རྒྱུ་གཅིག་པ་ལ་སོགས་པར་རིགས་པས་བསྒྲུབ་པའི་གཏན་ཚིགས་འགོད་ཚུལ་ཡིན་ལ
རྒྱུ་གཅིག་པ་ལ་སོགས་པར་གསུངས་པའི་ལུང་ཉིད་གཏན་ཚིགས་སུ་འགོད་པ་ནི་འགྲེལ་བ་སྔ་མ་རྣམས་ལས་ཤེས་པར་བྱའོ། །དགེ
སྒྲུང་རིང་། མི་རིགས་དཔེ་སྐྲུན་ཁང་གིས་པར་གཞི་དང་བོ་བསྐྲུན་པ་དང་བོད་དཔེ་མཛོད་ཁང་གིས་པར་གཞི་གཉིས་པ་བསྐྲུན་པ། བོད་ལྗོངས་མི་དམངས་དཔེ་སྐྲུན་ཁང་གིས་པར་གཞི་གསུམ་པ་བསྐྲུན་ཡོད།
སྣོད་བཅུད་གཉིས་ཀྱིས་གྲུབ་པའི་འཇིག་རྟེན་འདི་ཅི་འདྲའི་ཕུན་སུམ་ཚོགས་པ་ཞིག་དང་།འཚོ་གནས་ཀྱི་ཕྱིར་དུ་མངོན་པར་རྒྱུག་པའི་མི་ཚེ་འདི་ཅི་འདྲའི་མཚར་སྡུག་ལྡན་པ་ཞིག་རེད་ཨང་།གཡོལ་མི་ཐུབ་པའི་མཚར་སྡུག་གི་བསླུ་བྲིད་དེས།ང་ཚོའི་འཚོ་གནས་ཀྱི་མོས་པ་སེམས་གཏིང་ནས་ཡང་དག་པར་བསླངས་ཤིང་།ང་ཚོའི་འཚོ་གནས་ཀྱི་དྲན་ཤུགས་ཇེ་དྲག་ནས་ཇེ་དྲག་ཏུ་བསྐྱེད།འཚོ་གནས་ཙམ་པོ་བས་ང་ཚོའི་ཞེ་འདོད་གཏན་ནས་སྐོང་མི་ཐུབ་ཅིང་།འཚོ་གནས་ཙམ་པོ་བས་ང་ཚོའི་བློ་ཡིད་ཀུན་ནས་ཚིམ་མ་ནུས།
འུ་ཚོ་མི་ཡུལ་འདིར་འཚོ་དགོས་ལ་གནས་ཀྱང་དགོས།སྐྱིད་ལ་སྡུག་པའི་འཇིག་རྟེན་མི་ཡུལ་འདིར།འུ་ཚོ་ཡུན་ནས་ཡུན་དུ་འཚོ་གནས་བྱ་ཕྱིར།དགྲ་འདྲེ་འཕུང་སྦྱོར་གྱི་ཡོ་ལང་འཁྲུགས་པའི་བག་ཆགས་རྙིང་པར་མངན་བགྲང་ལ་མཚང་འབྲུ།གཡུལ་བཤམས་ལ་འཐབ་མོ་སྦྲན།
དོན་དངོས་སུ། ལྷ་འདྲེ་དེ་དག་གསོན་ཤུགས་རྒྱས་སུ་འཇུག་མཁན་འུ་ཚོ་རང་རེད།འུ་ཚོ་གདོད་མའི་བག་ཆགས་རྙིང་པའི་ལུང་གི་རྗེས་སུ་འབྲངས་ནས་ངོས་འཛིན་ཇི་འདྲ་བྱས་མེད་རྒྱུ་ན། ཁོ་ཚོའི་དབང་ཤེད་དང་དཔུང་ཤུགས་དེ་འདྲ་ཅི་ལྟར་རྒྱས། འུ་ཚོས་ཁོ་ཚོ་ད་རེག་བར་དུ་གསོས་ཤིང་བཀུར། གལ་སྲིད་ཁོ་ཚོའི་གཟུགས་པོ་འུ་ཚོའི་མིག་གི་སྤྱོད་ཡུལ་དུ་འགྱུར་བ་ཡིན་ན།ཁོ་ཚོ་གཅིག་ལས་གཅིག་ལྷག་ཚོན་པོ་རྒྱགས་པ་རྐྱང་རྐྱང་ཡིན་རྒྱུ་རེད།རྒྱུ་མཚན་ནི།འུ་ཚོས་མཆོད་བཀུར་གྱི་ཆོ་ག་ཆེ་ཆུང་གང་ལའང་ཁོ་ཚོར་བཟའ་བཏུང་གི་ཡང་ཕུད་ཀྱིས་མཆོད་ཅིང་བཟའ་བཏུང་གི་ཉིང་བཅུད་ཀྱིས་གསོལ་བས་སོ།།
འཇིག་རྟེན་གྱི་འཚོ་བ་ནི་མིའི་འཚོ་བ་ཡིན་ཕྱིར།དཀའ་སྡུག་མྱོང་མཁན་མི་ཡིན་ལ་སྐྱིད་པོ་གཏོང་མཁན་ཡང་མི་ཡིན།མིའི་འཚོ་གནས་ཀྱི་རྒྱལ་ཕམ་རྩོད་པའི་འཇིག་རྟེན་འདིར།ལྷ་འདྲེའི་ཁྱུ་ཚོགས་ཅིའི་ཕྱིར་དུ་འཚང་ཁ་རྒྱག་པ་ཡིན།མིའི་བདེ་སྡུག་ལ་ཁ་ཚོས་ཏིལ་འབྲུ་ཙམ་གྱི་རྔོ་ཡང་མི་ཐོགས་ན་འུ་ཚོས་ལྷོད་པ་མེད་པར་ཁོ་ཚོའི་ཁ་སྐེ་ཚུར་འཐེན་དོན་ཅི་ཡིན།
སྡོམ་གྱིས་འབུ་སྲིན་བཟུང་ནས་ཟ་བ་ཡིན་ལ། ཆུ་འགྲམ་ནས་སྡོམ་རིགས་ཤིག་ཡོད་པ་དེས་ཆུ་ནང་གི་ཉ་ཆུང་བ་དང་ཆུ་འབུ་གློ་ཉ་ཡང་བཟུང་ནས་ཟ་བ་ཡིན། བྱ་རིགས་འཛིན་པའི་སྡོམ་རིགས་ཀྱང་ཡོད། མེ་གླིང་ལྷོ་མའི་གཟུགས་གཞི་རིང་ཚད་ལི་སྨི7.5ཡོད་པའི་སྡོམ་རིགས་ཤིག་ཡོད་པ་དེས་དུག་སྦྲུལ་མཇུག་སྒྲ་ཅན་ཆུང་བ་དག་འཛིན་ཐུབ།
སྡོམ་དྲ་འཐེན་པའི་སྡོམ་གྱིས་རྒུམ་འབུ་མ་ཟོས་གོང་ལ་སྡོམ་སྐུད་ཀྱིས་དཀྲིས་འགྲོ་བ་རེད། སྡོམ་ལ་ལའི་སུག་རྭ་ལ་སོ་མེད་པར་སུག་ཚེར་ཡོད་པ་དེ་སྤྱད་དེ་རྒྱུན་འབུའི་ལུས་བརྟོལ་ནས་འཇུ་བྱེད་རྩབས་ཉིད་ཁ་ནང་ནས་རྒྱུན་འབུའི་ལུས་ཐོག་གི་རྨ་ཁ་བརྒྱུད་དེ་བརྒྱབ་ཐོག རྒུམ་འབུ་གཤེར་གཟུགས་སུ་འཇུ་རུ་བཅུག་རྗེས་གཤེར་ཁུ་འཇིབ་ནས་འཐུང་གི་ཡོད། སྡོམ་ཕོ་མོ་སྡེབ་སྦྱོར་བྱེད་དུས་ཕོ་སྡོམ་ལ་ཉེན་ཁ་ཆེ་སྟེ། སྡེབ་སྦྱོར་བྱས་ཚར་རྗེས་ཕོ་སྡོམ་མང་ཆེ་བ་མོ་སྡོམ་གྱིས་བསད་དེ་ཟས་འགྲོ་བ་རེད།
སྡོམ་ནི་སུག་ཚིགས་སྲོག་ཆགས་ཀྱི་རིགས་ཚོགས་ཆེན་པོ་ཞིག་ཡིན་ལ། རིགས་ཁྲི་ཚོ3.5ལྷག་ཡོད་པ་འཛམ་གླིང་ཡོངས་སུ་ཁྱབ་ཡོད་པ་དང་། ཀྲུང་གོར་ཤེས་རྟོགས་བྱུང་ཟིན་པ་རིགས1000ལྷག་ཡོད།
དང་ཐོག་ར་ལོ་སློབ་སྦྱོང་ལ་ཤིན་ཏུ་བཟང་བ་འདྲ་སྟེ། སློབ་གྲོགས་སུས་ཀྱང་ཀ་མད་སུམ་ཅུ་བློར་མ་ཟིན་གོང་ལ་ར་ལོས་ཐོག་མར་བློར་ཟིན་པས་དགེ་རྒན་གྱིས་ཀྱང“ཚང་མས་ར་ལོར་སློབ་སྦྱོང་བྱོས”ཟེར། འོན་ཀྱང་ཉིན་འགའི་རྗེས་སུ་དགེ་རྒན་གྱིས་སློབ་གྲོགས་རེ་རེར་ཀ་མད་སུམ་ཅུ་སྒོ་སམ་སྟེང་ལ་འབྲི་རུ་བཅུག་དུས་ར་ལོས“ཀ”གཅིག་པོའང་འབྲི་མ་ཤེས་པས་སློབ་གྲོགས་ཚང་མ་གད་མོ་ཤོར་བ་དང༌། དགེ་རྒན་གྱིས“ཚང་མས་ར་ལོར་སློབ་སྦྱོང་བྱེད་མི་རུང”གསུངས།
“ཚིག་པ་གཡག་ལ་ཟོས་ཏེ་ལྕག་གིས་རྟ་ལ་བྲབས”ཟེར་བའི་དཔེ་ལྟར་ཕ་ཡར་ཁོང་ཁྲོའི་ངང་ནས་བརྒྱུགས་ཡོང་སྟེ“ར་ངན་སྣབས་ལུག་འདིས་གཡག་སྣ་ཞིག་ཀྱང་འཛིན་མི་ཐུབ། ”ཟེར་བཞིན་ར་ལོར་འགྲམ་ལྕག་ཚ་བོ་གཉིས་གཞུས་ནས་སྣབས་དེ་མ་ནེའི་མགོ་ནས་བྲང་ཁའི་བར་འདྲུད་དུ་བཅུག་པ་ན་ཨ་མ་བརྒྱུགས་ཡོང་ནས“ཁྱོད་ཀྱིས་ངའི་བུ་ལ་རྡུང་མི་ཆོག ད་ནས་བཟུང་ཁྱོད་ཀྱིས་ངའི་བུ་ལ་མཛུབ་གུས་གཅིག་ཐུག་ན…ཁྱོད་རང་ཁྱིམ་འདི་ན་འདུག་ས་མེད”ཟེར།
ར་ལོ་དང་ཐོག་སུ་ཚང་ལ་སླེབས་ནའང་རང་འགུལ་གྱིས་དེ་ཚང་ནས་ལས་ཀ་ལས་པ་དང་ཟོག་འཚོ་རུ་འགྲོ་བས་ཁོའི་ལྟོ་བར་འདང་རྒྱག་མེད་པར་གྱུར། སྐབས་ཤིག་ལ་ཁྱིམ་ཚང་ཞིག་གིས“ཨེ—བུ་མོར་གང་ལྟར་མག་པ་ཞིག་དགོས་འདུག མི་རྐྱང་ར་ལོ་འདིས་ཡ་ཁའི་སྣབས་ཉར་མི་ཐུབ་ནའང་ཟོག་རྫི་བཟང་བོ་ཞིག་ཡིན་པར་མ་ཟད་གོ་ཚད་ལ་ཁོའི་ལག་པ་གཙང་མ་རེད་ཟེར། དེས་ན་ཁོ་རང་མག་པར་བཞག་ན་གཉེན་རྟགས་ཀྱང་སྟེར་མི་དགོས་པས་མི་བཟང་ངམ”ཟེར།
འབྲོག་ཕྱོགས་ཀྱི་སློབ་མ་ཚོར་གོམས་གཤིས་ངན་པ་ཞིག་ཡོད་པ་ནི་གནང་བ་བྱིན་ན་དུས་ལྟར་ཕྱིར་མི་འོང་བ་དང༌། དབྱར་གནང་དགུན་གནང་ཚར་ནས་ཕྱིར་ཚོགས་དུས་ཀྱང་མ་མཐའ་ཡང་ཉིན་ལྔ་དྲུག་ལ་སློབ་འགོ་རྩོམ་མི་ཐུབ། འོན་ཀྱང་ར་ལོས་ཡུལ་ལ་གནང་བ་ཐེངས་གཅིག་ཀྱང་ཞུས་མ་མྱོང་བར་མ་ཟད། དབྱར་དགུན་གནང་ལའང་ཕྱིར་མ་འཚོགས་གོང་ནས་སློབ་གྲྭར་སླེབས་ཡོང༌། དེའི་ཐད་ནས་ངོ་མ་ཚང་མས་ར་ལོར་སློབ་སྦྱོང་བྱས་ན་འགྲིག
ང་ཚོ་ཐེངས་གཉིས་པར་ལོ་རིམ་འཕར་སྐབས་ར་ལོས་ད་རུང་ཀ་མད་སུམ་ཅུ་ཀློག་ཤེས་པ་ཙམ་ལས་འབྲི་མི་ཤེས་པས་ལོ་རིམ་འཕར་མ་ཐུབ་ལ། ཐེངས་གསུམ་པ་དང་བཞི་བའང་དེ་ལྟར་ཡིན། འོན་ཀྱང་དགེ་རྒན་ཚོས་སྐམས་ལུག་རེ་བཤའ་སྐབས་ར་ལོ་ནི་མེད་དུ་མི་རུང་བ་ཞིག་ཡིན་པས་ལོ་རིམ་འཕར་མ་ཐུབ་ན་ཡང་སྐྱོན་མེད་པ་འདྲ། ལོ་ལྔ་བར་ང་རང་སློབ་ཆུང་ནས་མཐར་ཕྱིན་ཏེ་རྫོང་མི་རིགས་སློབ་འབྲིང་ནང་དུ་ཞུགས།
“འོ་ཡ། མི་ཞིག་ཡོད་ན་ཁྱི་ཞིག་གི་ཡན་རེད། ”ཕ་ཡར་ཡིད་ཚིམ་པའི་ངང་ནས“དམ་པོར་ཟུངས། དམ་པོར…”ཞེས་ཚིག་མཇུག་མ་རྫོགས་གོང་གཡག་དེ་སླར་ཡང་སྐོར་རྒྱུག་ཅིག་བྱས་པས་ར་ལོ་ཁ་སྦུབ་ཏུ་བསྒྱེལ་ཏེ་ལག་གི་སྣ་ཐིག་ཤོར་མ་ཐག གཡག་རྒན་དེ་གདོན་ཞུགས་པ་ལྟར་བང་གིས་བརྒྱུགས་ནས་རྒྱབ་ཀྱི་སྒ་ཡང་དབོ་ཞབས་ལ་ལྷུང་སྟེ་རྨིག་པས་བརྫིས་པས་དངོས་པོ་རྣམས་ལེན་རྒྱུ་མེད་པར་བཟོས།
ཤེས་མེད་ཚོར་མེད་ངང་ར་ལོ་ཕོ་ལོ་བཅུ་བཞིར་སླེབས་ནའང་ཡ་ཁའི་སྣབས་དེ་སྔར་ལས་ཀྱང་སྦོམ་ཞིང་རིང་བོར་འཕྱང་འདུག་པ་ལས་ཁོའི་ན་ཟླ་ཚོས་རྟ་རྒྱུག་མདའ་རྩེད་བྱེད་ཀྱིན་ཡོད་ནའང་ཁོ་རང་ད་རུང་ཞོན་པ་གཡུང་མ་ཞིག་ལའང་གཅིག་པུར་ཞོན་མི་ཕོད་པར་ཨ་མའི་འཕོང་ལ་བཟུང་ནས་འགྲོ་དགོས། དེ་དུས་ལ་ལས“ར་ལོ། ཁྱོད་ཀྱིས་ཨ་མ་པང་ལ་བཟུང་ནས་འགྲོ་བ་ཡིན་ནམ། ”ཞེས་ཀུ་རེའང་བྱེད།
ར་ལོས་ཀ་མད་སུམ་ཅུ་འབྲི་མི་ཤེས་ནའང་སློབ་ཆུང་དེའི་ནང་གི་དགེ་རྒན་ཕལ་ཆེར་ལས་ཀྱང་ལོ་ཆེ་བས་ཁོ་རང་ངོ་མ་སློབ་གྲྭའི་ནང་ནས་འཇོག་ཐབས་མེད་པས་ཕྱིར་མི་གཏོང་ཀ་མེད་བྱུང༌། (ཁ་གཡོར་ས་ནི་ར་ལོས་བུད་མེད་དགེ་རྒན་ཞིག་གི་སྒོ་བརྡུངས་པ་རེད་ཟེར) དེས་ན་ར་ལོ་ལ་ཁྱིམ་དང་གཉེན་ཉེ་མེད་པས་ཁོ་རང་གང་འདོད་དུ་འཁྱམ་པ་ལས་ཐབས་ཅི་ཡོད།
ར་ལོ་མི་ཡུལ་འདིར་སྐྱེས་པ་ནས་བཟུང་ཨ་མ་མ་གཏོགས་གཉེན་ཉེ་ཟེར་བ་ཞིག་ཐོས་མ་མྱོང༌། ཁོས་སྐད་ཆ་སྨྲ་ཤེས་པའི་དུས་སུ་སྡེ་བའི་ནང་གི་སྐྱེས་པ་མ་རབས་ལ་ལས་ཁོ་ལ“ཁྱོད་ཀྱི་ཨ་ཕ་སུ་ཡིན། ”ཞེས་ཀུ་རེའི་ཚུལ་གྱིས་འདྲི་བར་བྱེད། དེ་ནི་ར་ལོར་མཚོན་ན་ངེས་པར་དུ་ཨ་མར་འདྲི་དགོས་པའི་དོན་ཞིག་རེད།
འོ། འདི་ནི་ལོ་བཅུ་ལྷག་སྔོན་གྱི་ངའི་སློབ་གྲོགས་ར་ལོ་མ་ཡིན་ནམ། ཨ་ཙི། ར་ལོ་ངོ་མ་རྒས་འདུག ཁོའི་ཐོད་པར་གཉེར་མ་བབས་ཤིང་མཆུ་འགྲམ་དུ་རིང་ཐུང་མི་མཉམ་པའི་ཁ་སྤུ་ཡང་མང་བོ་སྐྱེས་འདུག འགྱུར་མེད་པ་ནི་སྣ་མདོའི་སེར་ཞིང་སྦོམ་པའི་སྣབས་དེ་རེད།
ར་ལོའི་ཨ་མ་ཤི་བའི་ལོ་དེའི་དབྱར་ཁར། སྡེ་བའི་ནང་གི་མི་བསམ་ཤེས་འགས་གྲོས་བྱས་ནས་ར་ལོ་ཡུལ་ཚོའི་སློབ་ཆུང་ནང་ལ་བསྐྱལ་ཡོང་བ་རེད། དེ་ནི་ཁོ་རང་ཡི་གེ་སློབ་པར་བསྐྱལ་ཡོང་ཟེར་བ་ལས་དོན་དངོས་སུ་འཚོ་བ་འཁྱོལ་ཐབས་སུ་བསྐྱལ་ཡོང་ཟེར་ན་འགྲིག
ཤོག་དཀར་མདུན་ལ་བླངས་ནས་ར་ལོའི་གཏམ་རྒྱུད་འབྲི་རྒྱུ་ནི་སྤྲོ་སྣང་ལྡན་པའི་དོན་ཞིག་མ་ཡིན་ཏེ--ནམ་རྒྱུན་ཁོའི་སྣ་མདོར་འཕྱང་བའི་སེར་ལ་སྦོམ་པའི་སྣབས་དེ་ངའི་མིག་ལམ་ནས་ཕར་གཡོ་ཚུར་གཡོ་བྱེད་ཀྱིན་འདུག
དགུན་དཀྱིལ་གྱི་ཞོགས་པ་ཞིག་ལ། ནུབ་བྱང་མཐོ་སྒང་ལ་ཅི་འདོད་དུ་ཡོད་པའི་རླུང་དང་ཁ་བས་བར་སྣང་ཁམས་ན་རང་མོས་ཀྱིས་འཁྲབ་སྟོན་བྱེད་ཀྱིན་ཡོད་པས་ངས་གཞུང་ལས་ཁང་གི་ལྕགས་ཐབ་ནང་ལ་མེ་འུར་འུར་དུ་བུས་པ་ཡིན།
གཤམ་ནི་ར་ལོ་ངེད་གཉིས་ཁ་བྲལ་རྗེས་ཀྱི་དོན་དག་འགའ་ཡིན་ལ། ངས་སྒྲུང་རྩོམ་གྱི་ཁྱད་ཆོས་ཡོང་ཆེད་འཕྲི་སྣོན་ཅུང་ཙམ་བྱས་པ་མ་གཏོགས་ཕལ་ཆེར་དངོས་དོན་ཡིན་པས་སྙིང་ཉེ་བའི་ཀློག་མཁན་རྣམ་པས་ཡིད་ཆེས་བྱས་ཆོག
ཉེ་སྔོན་ཁྱིམ་ཚང་དེས་ཆང་དང་དུ་བ། ཀ་ར་ཉོས་ཤིང༌། གོ་རེ་ལས་པ་དང་སྐམས་ལུག་བཤས་ནས་སྟོན་ཆེན་ཞིག་ལ་གྲ་སྒྲིག་བྱེད་ཀྱིན་ཡོད་པ་འདྲ། ར་ལོས་འདི་ཅི་ཡིན་དྲིས་ཚེ“འུ་ཚང་ལ་བླ་ཆེན་ཞིག་སླེབས་རྒྱུ་རེད”ཟེར།
རུ་དགུན་སར་སྤོར་བའི་སྔ་མོ་ཞིག་ལ། ར་ལོས་གཡག་གཅིག་གི་སྣ་ནས་བཟུང་ཞིང་ཕ་ཡར་གྱིས་དེ་ལ་ཁལ་འགེལ་བཞིན་པའི་སྐབས་སུ་གཡག་དེ་འདྲོག་རྒྱུག་ཅིག་བྱས་པ་ན་ཕ་ཡར་གྱིས་ར་ལོ་ལ“སྲ་མོ་བྱོས། དམ་པོར་ཟུངས”ཟེར།
“བྲེལ་བ་མ་ལངས། ”ངས་ར་ལོར་དུ་བ་རྐང་གཅིག་བྱིན་ནས“སློབ་གྲོགས་ར་ལོ། འུ་གཉིས་ལོ་མང་བོར་ངོ་མ་ཐུག་པས་ཐོག་མར་ཁ་བརྡ་ཞིག་བྱོས་དང༌། —ཁྱོད་རང་ལོ་མང་བོར་རིག་རྒྱུ་མེད་པ་གང་ལ་སོང་བ་ཡིན། ”
“ངོ་མི་ཤེས་ཁུལ་མ་བྱེད”ཟེར་བཞིན་དུ་ཁོས་རང་འགུལ་གྱིས་རྐུབ་སྟེགས་ཤིག་ལྕགས་ཐབ་གམ་ལ་འཐེན་ནས་སྟེང་དུ་བསྡད་མ་ཐག “ལས་བྱེད་པ་བྱས་རྗེས་སློབ་གྲོགས་ཡང་བརྗེད་སོང་ངམ”ཟེར།
ང་ཡང་ལོ་དེར་སློབ་གྲྭར་ཞུགས་པ་ཡིན་པས་ར་ལོ་ངེད་གཉིས་འཛིན་གྲྭ་གཅིག་ཏུ་འདུས། འོན་ཀྱང་ར་ལོ་ང་ལས་ལོ་ལྔས་ཆེ་ལ་ང་ཚོའི་འཛིན་གྲྭའི་ནང་གི་ལོ་ཆེས་ཆེ་བའང་ཁོ་རང་རེད།
“ཧ་ཧ། ངས་ཁྱོད་མ་བུ་གཉིས་ཀར་སྙིང་རྗེ་ནས་བསྡད་པ་མ་གཏོགས་འདུག་འདོད་ཆེ་ནས་བསྡད་པ་མིན། ང་རང་ད་ལྟ་ཉིད་ལ་འགྲོ་ཆོག”ཕ་ཡར་དངོས་གནས་ལམ་ལ་ཆས་སོང༌།
“ཁྱོད་ཚོ་བསོད་ནམས་དར་རྒྱས་ལ་སྐྲག་པ་མིན་ན་ཁོ་རང་བཙོན་ལ་བཅུག་སྟེ་ངའི་ཆུང་མ་ཕྱིར་སྤྲོད་དགོས། ཁོ་མོ་ཡང་བཙོན་ལ་འཇུག་རན་འདུག”
“ཁྱོད་ཀྱིས་ཁྱི་ཁ་ཟུམ་ནས་སྡོད། ཁྱོད་ལ་ཨ་ཕ་ཞིག་གང་ན་ཡོད། ”འགྲམ་ལྕག་གཅིག་དང་མཉམ་དུ་ར་ལོ་བྲང་ཁར་སྦྱར་ནས་མ་བུ་གཉིས་ཀ་ངུས།
“ཁྱོད་ལ་རོགས་ལོས་བྱེད། ཡིན་ནའང་ང་ཚོའི་གཞུང་ལས་ཁང་འདི་ཉེས་དོན་ཁང་ཡིན་ལ་ཁྱོད་ཀྱི་གྱོད་གཞི་འདི་དམངས་དོན་ཁང་ལ་བཤད་དགོས”
གློ་བུར་དུ། འབྲོག་པ་ཞིག་གིས་སྒོའང་མ་བརྡུངས་པར་ནང་ལ་འཛུལ་ཡོང་སྟེ“འདི་མི་དམངས་ཁྲིམས་ཁང་ཨེ་རེད”ཟེར།
ར་ལོས་ཨམ་གཙིགས་བསྡམས་ནས་མ་ཁར་སོ་བཏབ་ཅིང་སྣབས་སོ་ཐོག་ལ་ཐིགས་བཞིན་དུ་གཡག་སྣ་དམ་པོར་བཟུང་ནས་བསྡད།
འོན་ཀྱང“གཞན་ན་མ་དཔེ་བའི་བརྙས་བཅོས”ཤིག་གིས་ཁོ་ལ་བསྒུགས་ཡོད་པ་ར་ལོས་གང་ནས་ཤེས།
ཀྲུང་གོ་གསར་བ་དབུ་བརྙེས་རྗེས། ཀྲུང་དབྱང་མི་དམངས་སྲིད་གཞུང་སྲིད་དོན་སྤྱི་ཁྱབ་ཁང་གིས༡༩༤༩ལོའི་ཟླ༡༢པའི་ཚེས༢༣ཉིན་གཏན་འཁེལ་བྱས་ཏེ། ཀྲུང་གོའི་བྱིས་པའི་དུས་ཆེན་ཏེ་རྒྱལ་སྤྱིའི་བྱིས་པའི་དུས་ཆེན་དང་གཅིག་གྱུར་བྱས་པ་རེད།
སྤྱིར་མཆོད་རྟེན་ལ་རྩ་བའི་ཆ་ནས་རིགས་ལྔ་སྟེ་རང་བཞིན་ལྷུན་གྱིས་གྲུབ་པ། བླ་ན་མེད་པ། བྱིན་གྱིས་བརླབས་པ། དངོས་གྲུབ་འབྱུང་བ། ཐེག་པ་སོ་སོའི་ལུགས་ཀྱི་མཆོད་རྟེན་བཅས་ལྔ་ཡོད་ཅིང་།
གཉིས་པ་བླ་ན་མེད་པའི་མཆོད་རྟེན་ནི། ཐིག་ལེ་དབང་གི་རྒྱུད་ལས། ཚད་མེད་བསམ་ཡས་ལས་བྱུང་འབྲས། ཤར་དུ་བྱམས་པ་རྡོ་རྗེ་བརྩེགས།། ལྷོ་རུ་སྙིང་རྗེ་རིན་ཆེན་བརྩེགས།། ནུབ་ཏུ་དགའ་བ་པདྨ་བརྩེགས།། བྱང་དུ་བཏང་སྙོམས་རྒྱ་གྲམ་བརྩེགས།། ཞེས་ཚད་མེད་བཞིས་རིགས་བཞི་འགྲུབ་ཚུལ་དང་སྦྱར་བ་ལྟ་བུའོ།།
གསུམ་པ་བྱིན་གྱིས་བརླབས་པའི་ནི། འཁོར་ལོ་འབྱུང་བའི་རྒྱུད་ལས། བྱིན་རླབས་སྐུ་གདུང་ཆ་བརྒྱད་གླིང་བཞིར་སྣང་། ཞེས་སོགས་ཀྱིས་ཤར་ལུས་འཕགས་ན་བྱིན་ལྡན་སྙོམས་གཏེར་དང་མཐར་ལེགས་གཡུང་དྲུང་ཏོག ལྷོ་ཛམ་བུ་གླིང་ན་ཐུགས་རྗེ་སྤྲུལ་པ་དང་ཡིད་བཞིན་ལྷུན་གྲུབ། ནུབ་བ་ལང་སྤྱོད་ན་དཔེ་མེད་བསམ་འདས་དང་རྨང་གྲགས་ཆོས་དབྱིངས། བྱང་སྒྲ་མི་སྙན་ན་ཡོན་ཏན་རིན་ཆེན་བརྩེགས་དང་བདེ་རྒྱས་སྒྲོན་མེ་སྟེ་བརྒྱད་དོ།།
དེ་བཞིན་གཤེགས་པ་ལ་རྣམ་པ་ཐམས་ཅད་པར་འདུལ་བ་མདོ་རྩར་གསུངས་ཏེ། དེ་ཉིད་ལས། སངས་རྒྱས་རྣམས་ཀྱིས་ནི་རྣམ་པ་ཐམས་ཅད་དོ།། རྣམ་པ་ནི་བང་རིམ་བཞི་དང་། འདབ་མ་དང་། བུམ་པ་དང་། པུ་ཤུ་དང་། སྲོག་ཤིང་དང་། གདུགས་བཅུ་གསུམ་དང་ཆར་ཁེབས་དག་གོ ། ཞེས་གསུངས་པ་ལྟར་བང་རིམ་དང་བུམ་འདབ། སྲོག་ཤིང་གདུགས་ཆར་ཁེབས་སོགས་ཡོངས་སུ་རྫོགས་དགོས་ཏེ། གཞུང་བླ་མར། སངས་རྒྱས་བཅོམ་ལྡན་འདས་ཀྱི་མཆོད་རྟེན་ནི་ཐམས་ཅད་ཡོངས་སུ་རྫོགས་པར་བྱའོ།། ཞེས་གསུངས་སོ།།
གཞན་༡རྒྱལ་པོ་ཟས་གཙང་སོགས་ཀྱིས་སྐུ་འཁྲུངས་པའི་གནས་སུ་བཞེངས་པའི་དབྱིབས་ཟླུམ་པོ་པདྨ་འཁོར་ལོས་སྤྲོས་པའི་པད་སྤུངས་མཆོད་རྟེན།
༢ རྒྱལ་པོ་གཟུགས་ཅན་སྙིང་བོས་རྒྱལ་པོའི་ཁབ་ཏུ་བཞེངས་པའི་དབྱིབས་གྲུ་བཞི་ཅན་གྱི་མངོན་པར་བྱང་ཆུབ་པའི་མཆོད་རྟེན།
༣ ལྔ་སྡེས་ཝ་རཱ་ཎ་སིར་བཞེངས་པའི་གྲུ་བཞི་སྒོ་བརྒྱད་དམ་བཞིའམ་བཅུ་གཉིས་སམ་བཅུ་དྲུག་གང་རུང་ཅན་གྱི་བཀྲ་ཤིས་སྒོ་མང་མཆོད་རྟེན།
༤ ལི་ཙ་བྱི་རྣམས་ཀྱིས་མཉན་ཡོད་དུ་བཞེངས་པའི་དབྱིབས་གྲུ་བཞི་ཕྱོགས་རེར་གློ་འབུར་དང་བཅས་པ་མུ་སྟེགས་ཕམ་བྱེད་ཀྱི་མཛད་པ་མཚོན་པའི་ཆོ་འཕྲུལ་མཆོད་རྟེན།
༥ རྒྱལ་པོ་གསལ་ལྡན་སོགས་ཀྱིས་ཡུལ་གསལ་ལྡན་དུ་བཞེངས་པའི་ལྷ་བབ་མཛད་པར་ཐེམ་སྐས་དང་བཅས་པའི་ལྷ་བབ་མཆོད་རྟེན།
༦ མ་ག་དྷ་པ་རྣམས་ཀྱིས་རྒྱལ་པོའི་ཁབ་ཏུ་བཞེངས་པའི་བང་རིམ་བཞི་ག་གྲུ་བཞི་དབྱེན་གྱི་རྒྱུ་དུག་གསུམ་འཇིག་ལྟ་དང་བཅས་པ་བཅད་པ་མཚོན་ཕྱིར་དབྱེན་བསྡུམས་མཆོད་རྟེན།
༧ ཡངས་པ་ཅན་པ་རྣམས་ཀྱིས་ཡུལ་ཡངས་པ་ཅན་དུ་བཞེངས་པའི་སྐུ་ཚེ་ཟླ་བ་གསུམ་དུ་བྱིན་གྱིས་རླབས་པའི་མཛད་པར་བང་རིམ་ཟླུམ་པོ་གསུམ་ཅན་གྱི་རྣམ་རྒྱལ་མཆོད་རྟེན།
སོ་སོ་སྐྱེ་བོ་ལ་མགོ་བྱི་བོའམ་ཡུ་བོར་ཅན་ཏེ་རྩེ་མོ་མེད་པའི་མཆོད་རྟེན་བཞེངས་སྲོལ་ཡོད་པར་འདུལ་བ་མདོ་རྩ་དང་གཞུང་བླ་མ་ལས་གསུངས་སོ།།
སློབ་དཔོན་ཀླུ་སྒྲུབ་ཀྱིས་མཛད་པར་གྲགས་པའི་མཆོད་རྟེན་གྱི་རྟོག་པ་ལས། ཁང་བུ་བརྩེགས་པ་སོགས་གསུམ་གསུངས་པ་ནི་རྒྱ་བལ་བོད་གསུམ། ཐེ་ལན་ཊ་དང་འབར་མ་སོགས་ན་བཞུགས་པ་དག་གི་དབྱེ་གཞི་ལྟ་བུ་ཡིན་ཞིང་། གཞན་བོད་དུ་བཀའ་གདམས་ལུགས་ཀྱི་མཆོད་རྟེན་དང་ཕ་དམ་པའི་ས་ཙྪའི་དབྱིབས་ཅན་གྱི་མཆོད་རྟེན། མངའ་རིས་སུ་ཡོ་གའི་ལུགས་དང་བསྟུན་པའི་མཆོད་རྟེན་སོགས་མདོར་ན་ཆོས་སྐུའི་རྟེན་བཞུགས་པའི་མཆོད་རྟེན་དཔག་ཏུ་མེད་པ་འཛམ་གླིང་ཡུལ་གྲུ་ཀུན་ན་བཞེངས་སྲོལ་ཤིན་ཏུ་དར་རོ།།
ཆོས་རྒྱལ་ཁྲི་སྲོང་ལྡེའུ་བཙན་དང་ལང་གྲོ་ལོ་ཙཱ་ཟུང་དུ་འཇུག་པའི་རྣམ་འཕྲུལ་གནས་གསར་བ་མཁྱེན་བརྩེའི་དབང་ཕྱུག་མདོ་སྔགས་གླིང་པ་ནི།
ཨ་མདོའི་ཡུལ་སྐད་དུ་གསལ་བྱེད་ཀྱི་སྡེ་པའི་ཡི་གེ་དང་པོ་དང་གཉིས་པ་རེས་མོས་སུ་སྤྱོད་ཀྱིན་ཡོད་པ།
གནའ་བོའི་བོད་སྐད་ཀྱི་ནང་དུ་མིང་གཞི་ཀ་ཅ་ཏ་པ་ཙ་ལྔ་རིམ་བཞིན་རང་སྡེའི་ཡི་གེ་གཉིས་པ་ཁ་ཆ་ཐ་ཕ་ཚ་དང་ཕན་ཚུན་རེས་མོས་སུ་སྤྱོད་སྲོལ་ཡོད་པ་ནི། ཉིན་ཆིག་ལ་དགས་པོ་མྱི་བརྒྱའ་བསད་ཆེས་འུང་སྐད་དོ ཞེས་པ་དང་། བྱ་ཅིག་མ་ཚང་ན ཞེས་པ་དང་། དཀུ་ལ་གཐོགས་ཏེ་ ཞེས་པ་དང་། བློན་པོ་གཙྀགས་འཛིན་པ་ལ་གཏོགས་པ་རྣམས་ཀྱྀ་ནི་ལག་ཡྀག་ཏུ་བྲིས་ཏེ་ ཞེས་པ་དང་། ལྷ་ཟུང་བཀྱོན་ཕབ་ནས་ ཞེས་པ་དང་། འ་ཞ་མང་པོ་པྱག་འཚལ་ཏེ ཞེས་པ་དང་། མདོ་སྨད་ཀྱི་མཁོས་.
གོང་དུ་བསྟན་པ་ལྟར་ཨ་མདོའི་སྐད་དུ་ད་ལྟའང་བརྡ་རྙིང་དེ་འདྲ་མང་པོ་ཡོད་པའི་རྒྱུ་མཚན་ཅི་ཡིན་ཞེ་ན། མདོ་སྨད་ཆོས་འབྱུང་དུ། མདོ་སྨད་ལྷོ་བྱང་གི་མི་རྒྱུད་ཕལ་ཆེར་བོད་ཆོས་རྒྱལ་གྱིས་རྒྱ་བོད་སོ་མཚམས་སུ་བཞག་པ་ལས་མཆེད་པ་ཤ་སྟག་ཡིན་པས་སྐད་རིགས་ལའང་བརྡ་རྙིང་མ་འགྱུར་བ་མང་།⒃
དེ་ཡང་རྟགས་ཀྱི་འཇུག་པའི་རྩ་བ་ལས། ཡི་གེའི་ཁོངས་ནས་མིང་དབྱུང་སྟེ། མིང་གི་ཁོངས་ནས་ཚིག་ཕྱུང་སྟེ། ཚིག་གིས་དོན་རྣམས་སྟོན་པར་བྱེད།། ཞེས་བསྟན་པ་ལྟར། མིང་དུ་མ་འདུས་པ་ལ་ཚིག་ཕྲད་སྦྱར་མིན་གང་ཡང་རུང་བའི་སྒོ་ནས་ཚིག་གི་སྦྱོར་བ་སྦེལ་སྐབས། ཨ་མདོའི་ཡུལ་སྐད་འདི་ལ་རང་སྟེང་གི་ཐུན་མོང་མ་ཡིན་པའི་སྒྲའི་སྦྱོར་ལུགས་དུ་མ་ཡོད་པ་འདིར་མདོར་བསྡུས་ཙམ་ཞུ་བར་བྱའོ།
ཨ་མདོའི་ཡུལ་སྐད་ཀྱི་ནང་དུ་སྤྱིར་བཏང་དུ་གམ་སོགས་ཀྱི་ཚིག་ཕྲད་མེད་ཕྱིར། རང་གིས་མ་ཤེས་པའི་དོན་ཞིག་ཕ་རོལ་པ་ལ་འདྲི་བར་བྱེད་ཚེ། གང་ཅི་ ཇེ་སུ་དུ་ནམ་ཨེ་བཅས་གང་བདེར་སྦྱར་པའི་སྟེང་། གི་ནིས་སོགས་ཀྱི་སྒྲ་སྦྱར་ཏེ་དྲི་བ་གསལ་བར་སྟོན་པ། དཔེར་ན། ནམ་མཁའ་ན་ལྷབ་ལྷུབ་འཕུར་གོ་ནོ ཀན་ཆི་ཟིག་ རེད། ངས་དེ་རིང་བཤད་ནོ་ དེ་གསལ་བོ་ཟིག ཨེ་གོ་གི སྡེར་མའི་ནང་ན་སེའུ་ཏོག་དུ་ཡོད་ཀི། ཁྱེད་ཚང་གི་བུ་ཚ་སློབ་གྲྭ་ནས་ནམ་ཡོང་ནིས་ ལྟ་བུའོ།
དེ་ཁོངས་སུ་མ་འདུས་པ་དང་ཕུད་པའི་དོན་ཅན་གྱི་ཚིག་ལ་མིན་ནས་ཞེས་པའི་སྒྲ་ཞིག་སྦྱར་ཏེ། དེ་མ་གཏོགས་པའི་དོན་གསལ་བར་བྱེད་པ། དཔེར་ན། ང་འ་ བོད་ཡིག་གི་དཔེ་ཆ་འདི་གཅིག་གོ མིན་ནས མེད། ཨ་མས་ཁོ་མོ་འ་ བྲོ་ཁ་མིན་ནས་ ཅང་ར མ་བྱིན་ཐལ། དོན་དག་འདི་ཁོ་མིན་ནས གཞན་གསུམ་གི་ར། ཤེས་འདུག ད་ཐེངས་ང་མིན་ནས གཞན་སུ་འགྱོ གོ ལྟ་བུའོ།།
ཕ་རོལ་པོའི་དྲན་པ་གསོ་བའམ་ལས་ཀ་གང་ཞིག་མྱུར་དུ་བྱེད་པར་དྲན་སྐུལ་བྱེད་པའི་ཚེ། ཚིག་གི་མཐར་རེ་སྒྲ་སྦྱོར་བ། དཔེར་ན། ད་དུས་ཚོད་མང་ངོ་ མེད་ཀི་རེམ་མ་ ལམ་མ ཆས་རེ། རྩམ་པ་རྫི་མི་ཤེས་ན་ངས་རྫི་རེ། ཁྱོ་དགེ་རྒན་གྱི རྩིབ་བ་ འགྱོ་ སྐབས་དཔེ་ཆ་འདི་ཁྱེར་ར་ སོང་རེ། སྐུ་འབུམ་དགོན་པའི་ལྷ་འཆམ་མ བལྟ་གི འགྱོ་རེ། ལྟ་བུའོ།
གཞན་ལ་དྲི་བའི་སྒོ་ནས་ལས་ཀ་ཞིག་བྱེད་པར་གྲོས་འདེབས་པ་ལ། རྒྱུས་ན་ཞེས་པའི་སྒྲ་ཚིག་མཐར་སྦྱོར་བ། དཔེར་ན། ཁ་སང་གི་ལས་ཀ་དེ་ཁྱོ་མི་ཁོམ་ན་ངས་བསྒྲུབ་རྒྱུས་ན། ཁྱེད་ཅ་ག སློབ་གྲྭ་ཆེན་མོར་སློབ་སྦྱོང་ང་ ཕེབས་རྒྱུས་ན། ཉི་མ་ནུབ་བས ས་རུབ་ཐལ་ད་ནུབ་ཇ་འཐུང་རྒྱུས་ན། མར་འདི་ཁྱོས་ཡུའུ་འ་ འཁྱེར་རྒྱུས་ན། ཞེས་པ་ལྟ་བུའོ།།
ནི་སྒྲ་དགར་དང་བརྣན་པའི་སྒྲ། ཞེས་པ་ལྟར་ཡིག་སྐད་དུ་ནི་སྒྲ་བརྗོད་བྱའི་དོན་དེ་ནན་ཏན་དུ་བརྣན་པའམ་ངེས་བཟུང་བའི་དོན་ལ་འཇུག་པ་ལ། ཨ་མདོའི་ཡུལ་སྐད་དུ་གཙོ་བོ་ཚོ་སྒྲ་སྦྱོར་བ། དཔེར་ན། དཀོན་མཆོག་དཔང་བྱས་མནའ་ཚོ་སྐྱེལ།། སྡེ་དཔོན་ཞིག་གི་གོ་ཡང་ཆོད །། ཅེས་དང་། གྲོང་དགེ་རྣམས་ཚོ་བྱ་བ་བཙོག།། ཨ་ཁུ་ རྣམས་ཚོ་སྤོ་ཁ་ཚ་ །། ཞེས་དང་། ཤ་འཐག་ཁྲག་དང་གཡོས་ཚོ་ལྡུག། ཞེས་པ་ལྟ་བུས་མཚོན་ཏེ། ཚོ་སྒྲ་ཨ་མདོའི་ཡུལ་སྐད་དུ། དེ་ཚོ།འདི་ཚོ་ལྟ་བུ་མང་ཚིག་དང་། ཕྱི་ཚོ ལྟ་བུ་མིང་གི་ཆ་ཤས་ལའང་འཇུག་པ་མ་ཟད། སྐབས་འདིར་མི་ཟད་པའི་དོན་དུ་བཟུང་ཡང་ཆོག་མོད། ནན་ཏན་གྱི་དོན་གཙོ་བས་དེ་ལྟར་བྱས་པ་ཡིན།
མིང་གཞི་ཉུང་ཤས་ཤིག་གི་སྒྲ་ཡོངས་སུ་ཉམས་ནས་འདོགས་ཅན་གྱི་སྒྲ་མ་གཏོགས་འབྱིན་གྱིན་མེད་པ། བླ་བྲང་-བླ་རང་། བླ་བྲེས་--བླ་རེས། བྱེད་པ-ཡེད་པ། བྱས་པ་---ཡས་པ། བཅུ་དྲུག--བཅུ་རུག སྦྲིད་པ--རིན་པ། སྦྲ--ར། སྦྲུལ་--རུའུ། ཞེས་པ་ལྟ་བུའོ།།
ད་ལྟའི་མདོ་སྨད་བླ་བྲང་བཀྲ་ཤིས་འཁྱིལ་གྱི་གནས་ཡུལ་འདིར་གནའ་སྔ་མོའི་དུས་སུ་སྤྱང་ཁོག་གམ་སྤྱང་ཆུ་བྱ་བ་རིམ་གྱིས་སྤང་ཁོག་གམ་སྤང་ཆུ་དང་། དེ་ནས་སང་ཁོག་གམ་སང་ཆུར་འགྱུར་བ་ ད་ལྟ་བསང་ཁོག་གམ་བསང་ཆུར་འབྲི་ཞིང་ཀློག་པ་ལྟར། སྤང་ལྗོངས་--སང་ལྗོངས། སྤང་ཁུག--སང་ཁུག སྤྲིན---སིན། སྤྲིངས---སིངས། སྤྲེའུ---སེའུ། སྤྲོ་མོ---སོ་མོ། སྤྲོ་བ--སོ་བ། སྤྲུགས---སུགས། སླེ་བོ--སེ་བོ། ལྟ་བུས་མཚོན་ཏེ། སྤ་དང་སྤྲ་ཡི་མིང་གཞི་ཅན་ཕལ་ཆེར་མགོ་ཅན་མིང་གཞིའི་ཚུལ་དུ་ཀློག་ཅིང་། སླེ་བོ་ལ་སེ་བོ་ཟེར་བ་ལྟ་བུ་རེ་གཉིས་ཙམ་དུ་ཟད་དོ།།
ཨ་མདོའི་ཡུལ་སྐད་ཀྱི་ནང་དུ་ཕ་ཡིག་ཕལ་ཆེར་ཧ་ རུ་ཀློག་པ་སྟེ། ཕ་རོལ---ཧ་རོལ། ཕ་མ་--ཧ་མ། རྡོ་རྗེ་ཕག་མོ--རྡོ་རྗེ་ཧག་མོ། མོ་ཕག---མི་ཧག ཕག་ཤ--ཧག་ཤ། ཕུན་ཚོགས---ཧུན་ཚོགས། ཕུར་བ---ཧུར་བ། ཕོ་མོ--ཧོ་མོ། ཕུང་བོ---ཧུང་བོ། ཟས་ཕུད---ཟས་ཧུད། ཟླ་ཕོགས---ཟླ་ཧོགས། ཕོད་པ---ཧོད་པ། ཕེབས་པ་---ཧེབས་པ། ཕིགས་---ཧིགས། ལྷ་བུས་མཚོན་ཏེ། ཕ་ཡིག་འདོགས་མེད་མིང་གཞི་རྐྱང་བ་ཅན་ཕལ་ཆེར་ཧ་རུ་ཀློག་གོ།
ཨ་མདོའི་ཡུལ་སྐད་ཀྱི་ནང་དུ་རྗེས་འཇུག་ལ་ཡིག་ཕལ་ཆེར་འུ་རུ་ཀློག་གིན་ཡོད་པ། དཔེར་ན། འགྲུལ་བ---འགྲུའུ་བ། ཡུལ--ཡུའུ། རི་སུལ---རི་སུའུ། ཚོགས་འདུ་གྲོལ---ཚོགས་འདུ་གྲོའུ། ཁྲོལ---ཁྲོའུ།ནོར་ཁུལ--ནོར་ཁུའུ། ཇ་སྐོལ---ཇ་སྐོའུ། གྱོལ་བོ---གྱོའུ་བོ། འགུལ་བ---འགུའུ་བ། ཐུལ་བ---ཐུའུབ། རྟོལ་ཤ---རྟོའུ་ཤ། ལྟ་བུས་མཚོན་ཏེ།
སྐབས་འདིར་འཆད་བཞིན་པའི་སྐད་འདིའི་ནང་དུ་སྲ་ཡིག་གི་སྒྲ་ཕལ་ཆེར་ཧྲ རུ་ཀློག་གིན་ཡོད་དེ། སྲ--ཧྲ། སྲང་གང་--ཧྲང་གང་། སྲན་མ--ཧྲན་མ། སྲམ་--ཧྲམ། སྲི--ཧྲི། སྲིང་མོ---ཧྲིང་མོ། སྲུང་བ--ཧྲུང་བ། སྲུབ་ཀ--ཧྲུབ་ཀ། སྲེ་མོ---ཧྲེ་མོ། སྲེག་པ---ཧྲེག་པ། སྲོག---ཧྲོག མེར་སྲོ---མེར་ཧྲོ། ལྟ་བུས་མཚོན་ཏེ། སྲ་ཡིག་གི་སྒྲ་སྤྱིར་བཏང་དུ་ཧྲ་རུ་འགྱུར་ཡང་། གོམས་སྲོལ་དང་། ས་སྲོད། སྲས་ལྟ་བུ་འགའ་རེར རུ་ཀློག་པས། སྐད་ཆའི་སྦྱོར་བ་དངོས་ལས་ཤེས་པར་བྱའོ།
སྦྲ་ཡིག་གི་ཀློག་ཚུལ་ལ་ཨ་མདོའི་ཡུལ་གྲུ་སོ་སོར་གཅིག་འདྲ་མ་ཡིན་པར། ལ་ལའི་སྐད་དུ་སྦྲ་རང་དུ་ཀློག་པ་དང་། འགའ་ཞིག་གི་སྐད་ལ་འབྲོག་པའི་སྦྲ་ཞེས་པར་ར་རུ་ཀློག་ཅིང་། གཞན་ཞིག་ཏུ་སྦྲ་ལ་སྦ་རུ་ཀློག་པས། འདིར་སྦ་རུ་ཀློག་པའི་ཐ་སྙད་འགའ་ཞིག་ངོ་སྤྲོད་ཞུའོ། དེ་ནི་དཔེར་ན། སྦྲང་རྩི--སྦང་རྩི། སྦྲང་མ-སྦང་མ། སྦྲ་ནག--སྦ་ནག སྦྲུལ--སྦུལ་སྦུའུ། སྦྲིད་--སྦིད། སྦྲད་པ--སྦད་པ། ལྟ་བུས་མཚོན་ནོ།།
གོང་བསྟན་དེ་དག་ཏུ་མ་ཟད། ཟླ་ལ་ཟླ་བ་སྟེ་ནམ་མཁའི་ཟླ་བ་དང་། དུས་ཀྱི་ཟླ་བ་དབྱར་ཟླ་ལྔ་བ་ལྟ་བུའི་སྐབས་སུ་རྫ་རུ་ཀློག་པ་དང་སྐབས་གཞན་དུ་ཟླ་སྒྲ་རང་དུ་ཀློག་པ་དང་། རྦ་ལ་ལྭ་ཟེར་བ་ལྟ་བུ་ནི་ཡི་གེ་དེ་དག་གི་སྒྲ་ཟུར་ཉམས་ཏེ་དེ་ལྟར་བཀླགས་པ་མ་ཡིན་ཞིང་། དེ་འདྲ་བ་ནི་སྐད་ཆ་དང་ཡུལ་སྐད་གང་དུའང་མཆིས་ཤིང་། ཨ་མདོའི་ཡུལ་སྤྱི་ལ་ཁྱབ་པའི་ཀློག་ཚུལ་ཞིག་མ་ཡིན་པས་འདིར་དེ་འདྲ་བ་རྣམས་རེ་ཞིག་བཏང་སྙོམས་སུ་བཞག་གོ།
ཆ་ཤས་སྔ་མར་རྗེས་འཇུག་མེད་པ་ལ་ཕྱི་མའི་མགོ་ཅན་ནམ་སྔོན་འཇུག་ཡར་སྦྲེལ་ཏེ་ཀློག་པ།
ག་ད་བ་ས་ན་མ་པ། ང་འ་ར་ལ་མཐའ་མེད་བ། ཞེས་པ་ལྟར། པ་དང་བ་ནི་མིང་སྤྱི་འགྲུབ་བྱེད་ཀྱི་ཆ་ཤས་གལ་ཆེན་ཞིག་ཡིན་ཀྱང་། ཨ་མདོའི་ཡུལ་དུ་པ་སྒྲ་སྦྱར་པ་རྣམས་སྤྱིར་བཏང་དུ་སྒྲ་གཞན་དུ་འགྱུར་བ་དང་། པ་དང་བ་མི་སྦྱོར་ཚེ་ཡུལ་སྐད་རང་སྟེང་གི་ཆ་ཤས་གཞན་ཞིག་སྦྱར་སྲོལ་ཡོད་པ། འདིར་མདོར་བསྡུས་ཏེ་བཤད་པར་བྱའོ།
ཨ་མདོའི་ཡུལ་སྐད་དུ་ར་ཡིག་མིང་གི་ཆ་ཤས་ཕྱི་མར་སྦྱོར་བ་ལ་རིགས་གསུམ་ཡོད་པ་འདི་ལྟ་སྟེ།
མིང་སྔ་མའི་རྗེས་འཇུག་ར་ཡིག་ལ་ཆ་ཤས་དངོས་ཀྱི་དབྱངས་ཡིག་སྦྱར་ཏེ་མིང་གི་ཆ་ཤས་སུ་བྱེད་པ། དཀར་པོ་--དཀར་རོ། དམར་པོ--དམར་རོ། སེར་པོ--སེར་རོ། སྐྱུར་པོ་--སྐྱུར་རོ། ནོར་བུ་--ནོར་རུ། སྟར་བུ་--སྟར་རུ། ཕུར་བུ--ཕུར་རུ།། འཛེས་བུ--འཛེར་རུ།། ལྟ་བུས་མཚོན་ཏེ། མིང་འདི་རིགས་ཀྱི་ཁྱད་གཞི་དངོས་སམ་ཁད་ཆོས་དེ་ལྡན་གྱི་ཁྱད་གཞིའི་དངོས་པའི་དོན་ལ་གཞོལ་ནས་དབྱངས་ཡིག་ངེས་པར་སྦྱོར་ཡང་། ས་ཆ་ལ་ལའི་སྐད་ལ་འཛེར་ར་དང་། ཕུར་ར་ལྟ་བུ་གསལ་པོར་མི་ཐོན་པ་འགའ་རེ་སྣང་ངོ་།།
ཨ་མདོའི་ཡུལ་སྐད་དུ། བྱ་ཚིག་ད་ལྟ་བ་དང་འདས་པའི་མཐར་ནོ་སྒྲ་སྦྱར་ཏེ། བྱ་ཚིག་དེའི་བསྟན་བྱའི་དོན་གྱི་དངོས་པོའམ། བྱ་བ་དེ་ལྡན་གྱི་བདག་པོ་ཉིད་གསལ་བར་སྟོན་པ། དཔེར་ན། ཕ་ཀིའི་སྐད་ཆ་བཤད་ནོ་སུ་རེད། སྐེད་རགས་དམར་རོ་འཆིང་ནོ་དགེ་རྒན་ཨེ་རེད། ངས་བསྟན་ནོ་ཨེ་རིག་ཐལ། ཁྱོད་བྱིན་ནི་ང་ལ་འབྱོར་སོང་། ཡི་གེ་འབྲི་ནོ་ཀན། ངའི་གྲོགས་པོ་རེད། དགའ་སྟོན་ལ་མགོ་འཛིན་ནོ་ང་ཡིན། ཞེས་པ་ལྟ་བུས་མཚོན་ཏེ། ནོ་སྒྲ་སྦྱར་པའི་བྱ་ཚིག་དེས་གང་ཟག་གི་དོན་སྟོན་ཚེ་བདག་པོ་དང་། བྱ་བའི་དོན་སྟོན་ན་བསྟན་བྱའི་དངོས་པོ་ཉིད་གསལ་བར་བྱེད་དོ།།
བྱ་ཚིག་ད་ལྟ་བའི་མཐར་གོ་སྒྲ་སྦྱར་པས། བྱ་བ་དེ་ཉིད་ད་ལྟ་བྱེད་བཞིན་པའི་དོན་གསལ་བར་བྱེད་པ་སྟེ། དཔེར་ན། སློབ་སྦྱོང་ཡེད་ གོ ལས་ཀ་ཧུར་བརྩོན་གི་ སྒྲུབ་གོ་གི ད་ལྟ་དཔེ་ཆ་ཟིག་རྩོམ་གོ་ཟེར། ཨ་མས་ཟ་མ་ལས་གོ་བཙུན་པས་ཆོས་འདོན་གོ། ལྟ་བུས་མཚོན་ཏེ། གོ་སྒྲའི་མཐར་གི་སྒྲ་སྦྱར་ན་སྐད་ཆ་དེ་གཞན་ཞིག་གིས་བཤད་པའི་ཚུལ་གསལ་བར་བྱེད་གོ།།
བྱ་ཚིག་ད་ལྟ་བའི་མཐར་རྒྱུའོ་ ཞེས་པའི་སྒྲ་སྦྱར་པས་བྱ་བའི་ཡུལ་གྱི་དངོས་པོ་གསལ་བར་བྱེད་པ་དང་། དེ་ནི་ཡིག་ཐོག་གི་བྱ་ཡུལ་གསལ་བྱེད་ཀྱི་བྱ་སྒྲ་དང་ཕལ་ཆེར་མཚུངས་ཏེ། དཔེར་ན། ཟ་རྒྱུའོ་བཟའ། སྦྱིན་རྒྱུའོ་སྟེར། འཁྱེར་རྒྱུའོ་རང་རང་གི་ བཟུང་། ཉོ་རྒྱུའོ་བརྗེད་དུ་མཇུག སྟོན་རྒྱུའོ་གཞན་ན་བསྟན། བྲི་རྒྱུའོ་མྱུར་དུ་བྲིས། ལྟ་བུ་སྟེ། ད་ལྟ་བ་དང་སྒྲ་མཚུངས་པའི་བྱ་ཚིག་མ་འོངས་པའི་མཐར་སྦྱར་པ་ཡོད་ཀྱང་། བྱ་ཚིག་མ་འོངས་པ་དང་ད་ལྟ་བའི་སྒྲ་ཐ་དད་པའི་མ་འོངས་པའི་མཐར་མི་སྦྱོར་རོ།། དེ་ནི་ཨ་མདོའི་ཡུལ་སྐད་དུ་བྱ་ཚིག་མ་འོངས་པའི་སྤྱོད་སྒོ་རིམ་གྱིས་ཉམས་པའི་རྟགས་ཡིན་ནོ།།
ཡིག་ཐོག་ཏུ་གམ་སོགས་དྲི་བའི་དོན་ལ་འཇུག་པ་ལ། ཨ་མདོ་བའི་ངག་ཐོག་ཏུ་རྗེས་འཇུག་རང་འདྲ་དྲི་བའི་དོན་ལ་སྦྱོར་བ་སྟེ། དཔེར་ན། ཁྱོས་བཞག་ག་མ་བཞག། ཁ་སང་ཆུ་འཐུངས་ང་། འདབ་ཆགས་བསད་ལ་མ་བསད། དགེ་རྒན་ན་བསྟེན་ན། ལྗང་མྱུག་གླེབས་པ་མ་གླེབས། གཞན་གི་ ཁོ་འདེམས་མ། དེ་ལྟར་བཤད་ན་དགའ་འ་མི་དགའ། བལྟ་འ་མི་བལྟ། འགན་དེ་འཁུར་ར། བློ་ཁེལ་ལ་མི་ཁེལ། འདི་འ་བསྟས་འ། ལྟ་བུས་མཚོན་ཏེ། ཚིག་མཐའ་ལ་དྲི་བའི་སྒྲ་སྦྱར་ཚེ་ཚིག་གི་མཐའ་མཐོ་བ་སྐད་རིགས་ཀུན་ལ་མཚུངས་པས་འདིར་ཡང་དེ་བཞིན་དུ་ཤེས་པར་བྱའོ།།
ཨ་མདོའི་ཡུལ་སྐད་དུ་ཚིག་སྔ་ཕྱིའི་བསྟན་དོན་འགལ་བ་ཅན་འང་དང་ཡང་སྦྱོར་བ་སྐབས་འགར་སྣང་བ་མ་གཏོགས། ཀྱང་འང་ཡང་གསུམ་སྤྱིར་བཏང་དུ་མཐོང་རྒྱུ་མེད་པས། དེ་དག་གི་ཚབ་ཚིག་ཕྲད་གང་གིས་བྱེད་ཅེ་ན། ར་ཡིག་གིས་བྱེད་པ་དང་། དེ་ཡང་ཀྱང་སོགས་གསུམ་ལྟར་དོན་དུ་མ་ལ་འཇུག་གོ།
ཡག་ར་ཡག བལྟས་ར་བལྟས། མཐོ་ར་མཐོ། རྩུབ་ར་རྩུབ། ཡི་གེ་བྲིས་ར་བྲིས། སྐད་ཆ་གོ་ར་གོ། མྱིག་གི་ རིག་ར་རིག གཞན་ན་བསྟན་ར་བསྟན། ལྟ་བུ་དང་།
ཁ མི་མཐུན་པའི་ཚིག་རྒྱན་ལ་འཇུག་པ། ཁ་འཇམ་ར་ཁོག་རྩུབ། ཕྱི་ཡག་ར་ནང་བཙོག ཡོན་ཏན་ཡོད་ར་ང་རྒྱལ་ཆེ། གཟུགས་ཆེ་ར་སྟོབས་ཞན། ཟ་མ་ཞིམ་ར་ལས་ཀ་མང་། ས་རྒྱ་ཆེ་ར་རྩི་ཤིང་ཉུང་། ལྟ་བུ་དང་།
ཁོས་ཇ་ར་འཐུང་། སློབ་མ་འདིས་ཕྱི་ཡིག་ར་ཡག་པོ་ཤེས། ཆི་ཟིག་ར་ཉོ། མེ་ཏོག་གི་དྲི་ར་ཞིམ། དཔེ་ཆའི་རིན། གོང་ར་མཐོ། ལྟ་བུས་མཚོན་ཏེ།ར་སྒྲས་དོན་གཞན་ཤུགས་ལ་སྡུད་པར་བྱེད་དོ།།
སུམ་ཅུ་བའི་གཞུང་དུ། དང་ནི་སྡུད་དང་འབྱེད་པ་དང་།། རྒྱུ་མཚན་ཚེ་སྐབས་གདམས་ངག་ལྔའི། ཞེས་པ་ལྟར། དང་སྒྲ་དོན་ལྔ་ལ་འཇུག་པར་བསྟན་ཀྱང་། ཨ་མདོའི་ཡུལ་སྐད་དུ་དང་སྒྲ་ཧ་ཅང་ཉུང་བའི་ཐོག འཇུག་ཡུལ་ཡང་དེ་འདྲ་མང་པོ་མེད་པས། ར་ཡིག་དང་སྒྲའི་ཚབ་ཏུ་འཇུག་པ་འདི་ལྟ་སྟེ།
ལུས་ར། ངག་ར། ཡིད་ནི་སྒོ་གསུམ་མོ། གཟུགས་ར། སྒྲ་ར། དྲི་ར། རོ་ར། རེག་བྱ་ལྔ་ལ་དོན་ལྔ་ཟེར།
བོད་ཀྱི་མཁས་པ་མྱི་གསུམ་ཟེར་བ་ནི། གཡོ་དགེ་འབྱུང་ར། དམར་ཤཱཀྱ་མུ་ནེ་ར། གཙང་རབ་གསལ་གསུམ་ཡིན། རྩ་བའི་རོ་དྲུག་ནི། མངར་བ་ར་སྐྱུར་བ་ར། ལན་ཚྭ་ར། ཁ་བ་ར། ཚ་བ་ར། བསྐ་བའོ། ལྟ་བུ་དང་།
རི་མོ་ཕྲིས་ར། ལས་ཀ་རེམ་མ་ལས་ར། ནང་དོན་བློར་ཟུངས་ར། བློ་སྒྲིམས་མ་ཉོན་ར། སྐད་ཆ་ཤོད་ར། གཞན་ན་སྦྱིན་པ་ཐོངས་ར། ལྟ་བུའོ།
ཨ་མདོའི་ཡུལ་སྐད་དུ་མིང་སྔ་མར་དབྱངས་ཡིག་ཨི་ཨུ་ཨེ་ལྡན་ཞིང་རྗེས་འཇུག་མེད་པའི་ཚེ་ལ་དོན་གྱི་དོན་ལ་སྒྲ་སྦྱོར་བ།
ཨ་མདོའི་ཡུལ་སྐད་ཀྱི་ཚིག་ཕྲད་ནི།ད་ལྟ་བོད་བྱིངས་ཀྱིས་སྤྱོད་བཞིན་པའི་ཡིག་ཐོག་གི་ཚིག་ཕྲད་དག་དང་མི་འདྲ་བར།མིང་སྔ་མའི་རྗེས་འཇུག་ཉིད་ཚིག་ཕྲད་ཀྱི་དོད་དུ་སྦྱོར་བ་ཤོས་ཆེ་ཞིང་། དེ་ཡང་བསྡུས་ན་གཤམ་གསལ་གྱི་དོན་འགར་འདུའོ།།
ལ་དོན་ལ་ནང་གསེས་ཐུན་མོང་གི་འཇུག་ཡུལ་ལྔ་ཡོད་པའི་དོན་རྣམས་ཨ་མདོའི་ཡུལ་སྐད་དུ་གང་ལ་སྦྱར་བའི་མིང་སྔ་མའི་རྗེས་འཇུག་ཉིད་རྗེས་འཇུག་རང་འདྲའི་མཐར་སྦྱོར་ཞིང་། དམིགས་བསལ་རྗེས་འཇུག་ད་དང་ལ་གཉིས་སྒྲ་གཅིག་འདྲར་བཀླགས་པའི་དབང་གིས་ད་མཐར་ཡང་ལ་ཡིག་སྦྱོར་བ། རྣམ་གསལ་གྱི་དཔེས་གསལ་བར་བྱས་ན།
རྟའི་གཞུགས་ག་དེད། ཁང་བའི་ནང་ང་སོང་། རི་སྟོད་ལ་འགོས། ཕ་སྤུན་ན་སྐད་ཆ་ཤོད། རྒྱབ་བ་ཁུར་པོ་འཁུར། ཁྱིམ་མ་འཛུལ། རྒྱ་སྒོ་འ་བུད། བྲག་གཏེར་ར་སྦས། ནང་ཁུལ་ལ་ཟས་སྐལ་བྱིན། བུ་མོ་གནས་འ་བསྐྱལ། ལྟ་བུ་སྟེ། རྗེས་འཇུག་སའི་མཐར་ཡུལ་ལ་ལར་ཡ་དང་། ས་ཆ་འགའ་རེར་འ་ཡ་གཉིས་ཀ་ཁྱད་མེད་དུ་སྦྱོར་བ་དང་། མཐའ་མེད་ཀྱི་མཐར་ར་སྒྲ་སྦྱོར་བའང་ཡོད།
དགྲ་འགོག་ག་བོའུ་ཉོ། ནང་ཧྲུང་ ང་གླ་བ་བཅོའུ་ གཅོད་བྱེད་ལ་སྟ་རེ་ཁྱེར། རྒྱན་ན་བྱུ་རུ་ཉོས། ལྟོ་རྒྱབ་བ་འབད་པ་ཡས་ བྲག་ག་སྒོམ་མ་འགྱོ་ ངོ་དགའ་འ་བསྟོད་པ་ཡེད་ མཇལ་སྐོར་ར་འགྱོ མཆོད་མཇལ་ལ་སོང་། ཟས་འ་ ཤ་འཐག ཤ་འ་ལུག་བཤའ། ལྟ་བུའོ།།
མགོ་ཐོག་ག གནམ་ཡོད། འདི་བ་ཚང་ མྱི་མང་། མྱིག་ མདུན་ན་ཅི་ཡང་མེད། ལུས་སྟོད་ལ་ཚ་རུ་གོན་ཡོད། ཀྲུང་གོའི་རྒྱལ་ཁབ་བ་མྱི་གྲངས་མང་། གནམ་མ་ སྐར་མ་ཤར་འདུག དགོ་འ་རྭ་ཅོ་ཡོད། མདའ་འ་སྒྱོ་ བཙུགས་ཡོད། སྒེར་ར་རྒྱུ་ནོར་མང་། ལུག་བལ་ལ་དྲོད་ཆེ། གོས་འ་ རི་མོ་མང་། ལྟ་བུས་མཚོན་ཏེ། གནས་གཞིའི་དོན་ལ་ན་སྒྲའང་རྒྱུགས་ཆེའོ།།
ཇེ་འཐུག་ག་བཏང་། སྲང་ང་མཇལ། ཇེ་ལྷོད་ལ་སོང་། ཕན་ཚན་གཉེར་ན་འགྱུར། མི་གཤིས་ཇེ་རྩུབ་བ་སོང་། ལྷོད་འཇམ་མ་བཏང་། སྨྱུག་གསར་གདའ་འ་གཞོག ལྕགས་ལེབ་གྲི་འ་བརྡུང་། ཁ་དོག་ཇེ་དམར་ལོག། ཞི་དུལ་ལ་གྱུར། སྲན་མ་རྟ་ཆས་འ་ བྱིན། ལྟ་བུའོ།།
ཚེས་གཅིག་ག་ལས་འགོ་ཚུགས། ཉིན་གང་ང་ཤོ་བརྒྱབ། ནམ་སྟོད་ལ་གཉིད་སད། ཟླ་བདུན་ན་སློབ་སྦྱོང་ཡས་ དུས་སྐབས་བ་བསྟུན། ཉིན་གསུམ་མ་གྲ་སྒྲིག་ཚར། ལོ་འགའ་འ་དགེ་རྒན་ཁུར། འོ་གསར་ར་སྟོན་མོ་བཤམས། ས་སྲོས་འ་འགྲུའུ་ བ་ཡོང་། ཕྱེད་ཡོལ་ལ་ཆོས་ཚོགས་གྲོའུ་ ལྟ་བུའོ།།
ལྷག་བཅས་ཀྱི་ཕྲད་ལ་རྗེས་འཇུག་སྦྱོར་སྐབས། སྐུལ་ཚིག་གི་དོན་ཅན་ལ་རྗེས་འཇུག་རྐྱང་བ་དང་། བྱ་བ་སྔ་ཕྱི་མཚམས་སྦྱོར་བ་ཙམ་ལ་རྗེས་འཇུག་རང་འདྲའི་མཐར་ས་ཡིག་སྦྱར་པ་ཅན་སྦྱོར་བ་རིགས་གཉིས་ཡོད།
ཁྱོ སྒུགས་ག་སྡོད། ཁ་སྐོང་ང་ཕྲིས། ཟས་ལྡོད་ལ་མྱིད་ ཐག་པ་འཐེན་ན་སྡོམས། མགོར་རྒྱོབས་བ་སོད། སྐད་ཆ་སོམས་མ་ཤོད། ཤ་ཟོ་འ་ཆང་ཐུངས། མ་ཎིའི་འཁོར་ལོ་སྐོར་ར་སོང་། ཆུ་རྒོད་སྐོལ་ལ་ལྭ་བ་ཁྱུས་ ས་རྐོས་འ་སྦོས་ལྟ་བུའོ།།
དཀར་ཡོལ་བཅག་གས་བཞག ཆང་འཐུང་ངས་བཟི། ཤིང་བཅད་ལས་ཆད། ལམ་བསྟེན་ནས་ཤེས། ཉལ་ཐུའུ་ བལྟེབས་བས་སོང་། ཐག་པས་བསྡམས་མས་བཀྱིགས། སེམས་དགའ་འས་བཤད། ས་ཁུར་རས་བསྐྱལ། ཅ་ག་བཀལ་ལས་ཚར། ཧྲུབས་ ཀ་གས་ལས་ལྷུང་། ལྟ་བུའོ།།
མེར་བསྲེགས་ག ཆུ་བཀང་ང་། སྐུད་པ་ཆད་ལ། ཐག་པ་འཐེན་ན། རྒྱབ་ཁེབས་པ། དོན་བསམ་མ། ད་དགའ་འ། སེམས་སོ་ ལ། འཁོར་ལོ་བསྐོར་ར། ཁལ་བཀལ་ལ། ནང་དོན་ཤེས་འ། ལྟ་བུས་མཚོན་ཏེ། གོང་གི་དཔེར་བརྗོད་འདི་རིགས་ཕ་རོལ་པོ་ལ་དྲན་སློང་དང་། དྲི་བ་ལ་ལན་འདེབས་སྐབས་བཀོལ་པ་ཤོས་ཆེའོ།།
ད་ལྟ་སྔོན་གྱི་བཙན་ཁང་དེར་ཉམས་གསོ་གནང་བའི་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད།
གཞས་ནི་དབུས་གཙང་ཕྱོགས་ཀྱི་ས་གནས་སོ་སོར་དར་ཁྱབ་ཆེ་བའི་ཡུལ་གླུ་ཞིག་སྟེ། ངལ་རྩོལ་མི་དམངས་ཀྱི་དགའ་སྐྱོ་ཆགས་སྡང་དང་ཡུལ་སྲོལ་གོམས་གཤིས། ཆོས་ལུགས་དད་མོས། ཐོན་སྐྱེད་ངལ་རྩོལ་བཅས་སྤྱི་ཚོགས་ཀྱི་སྣང་ཚུལ་མཐའ་དག་མཚོན་པའི་ཚིགས་བཅད་བརྩམས་ཆོས་ཐུང་ངུ་ཞིག་ཡིན། མང་ཆེ་བ་ཚེག་བར་དྲུག་དང་ལྡན་པ་ཤས་ཆེ་ཞིང་ཤོ་ལོ་ཀ་གཅིག་ལས་མེད། ཤོ་ལོ་ཀ་གཅིག་གི་ཚིག་རྐང་གཉིས་ལས་གཞས་རེ་གྲུབ་པ་དང་། འགྱུར་ཁུག་ཀྱང་ཤིན་ཏུ་བདེ། རྩོམ་གཤིས་ལེགས་ཤིང་བརྗོད་བྱའི་ནང་དོན་སྤྱི་ཚོགས་འཚོ་བའི་ཁྱབ་ཁོངས་ཀུན་དང་འབྲེལ་ཡོད།